: यशपाल के बाद रवि शर्मा का भी इस्तीफा : दैनिक जागरण, मेरठ में भगदड़ : कई और लोग हैं कतार में : रियाज हाशमी उर्दू दैनिक इन्कलाब के रेजीडेंट एडिटर (यूपी) बनाए गए : अवनीश त्यागी का तबादला जागरण के स्टेट ब्यूरो के लिए लखनऊ हुआ : दैनिक जागरण मेरठ के न्यूजरूम में भगदड़ मची हुई है। कई बड़े नाम संस्थान छोड़ चुके हैं या विदा हो चुके हैं। जनरल डेस्क प्रभारी यशपाल सिंह ने सोमवार को इस्तीफा दिया तो सिटी चीफ रवि शर्मा ने मंगलवार को निदेशकगणों को इस्तीफा सौंप दिया। दोनों गॉडविन ग्रुप के अखबार ‘दैनिक जनवाणी’ में गये हैं जो जल्द ही मेरठ से प्रकाशित होने जा रहा है। वहीं, दैनिक जागरण में वेस्ट यूपी स्टेट डेस्क हेड रियाज हाशमी को जागरण ग्रुप के लखनऊ से प्रकाशित होने जा रहे उर्दू दैनिक इन्कलाब का रेजीडेंट एडिटर बना दिये जाने के कारण सोमवार को उन्हें रिलीव कर दिया गया। इसके अलावा सिटी रिपोर्टिंग टीम के दो सदस्य रजनीश त्रिपाठी और अनुज मित्तल पिछले हफ्ते जागरण को अलविदा कहकर अमर उजाला चले गये। इससे पहले सिटी के क्राइम रिपोर्टर सचिन त्यागी इस्तीफा दे चुके हैं।